เรียนสอบถาม ผมตรวจสุขภาพประจำปีทุกปีในเดือนกันยายน ผลตรวจน้ำตาล และโปรตีน ปกติทุกปี ปัสสาวะสีเหลืองทุกปี ผลตรวจสุขภาพล่าสุดเดือนกันยายน 2561 ก็ปกติหมดเดือนที่แล้ววันที่ 9 กรกฎาคม ผมปวดหน่วงๆที่ท้องเป็นระยะตั้งแต่บ่ายสองถึงหกโมงเย็น และพบว่าปัสสาวะมีเลือดปน ผมไปพบแพทย์ คุณตรวจอัลตร้าซาวด์บอกว่าไม่พบก้อนนิ่ว พบแผลเล็กๆที่กรวยไต คาดว่านิ่วหลุดไปแล้ว และคุณยังตรวจปัสสาวะ พบว่ามีเลือด และมีค่าโปรตีนเป็น +1 หลังจากนั้นผมสังเกตุตนเองพบว่าปัสสาวะมีฟองสีขาวค่อนข้างเยอะ เยอะเหมือนฟองน้ำผงซักฟอกในถังซักผ้าเลยครับ ดื่มน้ำวันละสองลิตรก็ยังเป็นฟองครับปกติผมไม่ทานยา มีทานวิตามิน B รวมเท่านั้น ไม่ได้ออกกำลังกาย ลองหยุดทานวิตามินมาอาทิตย์นึงก็ยังปัสสาวะเป็นฟองเยอะเหมือนเดิม ตอนนี้กังวลมาก เครียด นอนไม่หลับ กลัวว่าจะเป็นโรคไตหรือไม่รบกวนสอบถามว่ามีโอกาสอะไรจากอาการนิ่วทำให้เป็นฟองหรือไม่หรือจะเป็นอสุจิย้อนทาง ตรงนี้ผมไม่เข้าใจว่าอสุจิย้อนทางมันทำให้เป็นฟองทุกครั้งแบบนี้ด้วยหรือเปล่าหรือก้อนนิ่วไปสร้างแผลให้มีอสุจิย้อนทางได้หรือไม่ครับหรือมีแนวโน้มสูงว่าจะเป็นโรคไตมากกว่าครับขอบมากครับ
สวัสดีค่ะ ปัสสาวะเป็นฟอง อาจเกิดขึ้นจากภาวะที่ร่างกายขาดน้ำเพียงเล็กน้อย หรือเกิดจากโรคเช่น โรคเบาหวาน และความดันโลหิตสูง ที่ทำให้ไตเสื่อมจนเกิดโปรตีนรั่วออกมาจึงเห็นเป็นฟอง รวมถึงการใช้ยาบางชนิด ภาวะบาดเจ็บของไตหลังการติดเชื้อ การได้รับสารพิษ การติดเชื้อในร่างกาย ภาวะการหลั่งอสุจิย้อนทางคือเป็นการหลั่งน้ำอสุจิไหลย้อนกลับเข้าไปในกระเพาะปัสสาวะของผู้ชาย แทนที่จะถูกปล่อยออกมาจากอวัยวะเพศ โดยอาจเกิดจากโรคเบาหวาน โรคต่อมลูกหมากโต เป็นต้นโดยหากเกิดจากความเสื่อมของไตหรือไตอักเสบจริง อาจมีอาการอื่นๆร่วมด้วยเช่น อาการบวมที่มือ เท้า ท้อง และใบหน้า เหนื่อยล้าอ่อนเพลีย ตาบวม คลื่นไส้อาเจียน หรือมีประวัติโรคไตมาก่อนดังนั้นจึงอาจเกิดจากโรคไตก็ได้เช่นกันค่ะ เป็นภาวะที่ควรตรวจหาสาเหตุเพิ่มเติม เช่นอัลตราซาวน์ไต แนะนำกลับไปติดตามอาการกับแพทย์ผู้รักษาอย่างต่อเนื่อง เพื่อคอยตรวจปัสสาวะและค่าไตเป็นระยะค่ะ ถ้าสาเหตุยังไม่ชัดเจน อาจจะใช้วิธีเฝ้าระวังอาการค่ะแนะนำการรับประทานอาหารที่มีประโยชน์ หลีกเลี่ยงการรับประทานอาหารที่มีน้ำตาลสูงสำหรับผู้ป่วยโรคเบาหวาน หรือหลีกเลี่ยงอาหารที่มีรสเค็มจัดและมีโปรตีนสูงสำหรับผู้ป่วยโรคความดันโลหิตสูง ร่วมกับการออกกำลังกายสม่ำเสมออ่านเพิ่มเติม